2006 m. bendrojo biudžeto preliminarus taisomojo biudžeto projektas nr. 6 - Bendroji įplaukų suvestinė - Įplaukų ir išlaidų suvestinė pagal skirsnius - III skirsnis - Komisija /* SEK/2006/1410 galutinis */





[pic] | EUROPOS BENDRIJŲ KOMISIJA | Briuselis, 31.10.2006 SEK(2006) 1410 galutinis 2006 M. BENDROJO BIUDŽETO PRELIMINARUS TAISOMOJO BIUDŽETO PROJEKTAS Nr. 6 BENDROJI ĮPLAUKŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUS III skirsnis - Komisija (pateiktas Komisijos) 2006 M. BENDROJO BIUDŽETOPRELIMINARUS TAISOMOJO BIUDŽETO PROJEKTAS Nr. 6BENDROJI ĮPLAUKŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUSIII skirsnis - Komisija Atsižvelgdama į: - Europos bendrijos steigimo sutartį, ypač į jos 272 straipsnį, - Europos atominės energijos bendrijos steigimo sutartį, ypač į jos 177 straipsnį, - 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1], ypač į jo 37 straipsnį, dėl aiškinamajame memorandume nurodytų priežasčių Europos Komisija biudžeto valdymo institucijai pateikia 2006 m. biudžeto preliminarų taisomojo biudžeto projektą Nr. 6. TURINYS 1. Įvadas 4 2. Prognozuojamų įplaukų padidėjimas 4 2.1. PVM ir BNP likučių prognozės pakeitimas 4 2.2. Tradicinių nuosavų išteklių prognozės pakeitimas 4 2.3. Kitos įplaukos 5 2.4. Techninis pakeitimas 5 3. 1a subkategorija: EŽŪOGF Garantijų skyriaus asignavimų sumažinimas 5 4. 2 išlaidų kategorija 7 4.1. Struktūrinių fondų ir Sanglaudos fondo mokėjimų asignavimų sumažinimas 7 4.2. 13 03 08 biudžeto eilutės pastabų pakeitimas 8 5. 7 išlaidų kategorija 9 5.1. SAPARD skirtų mokėjimų asignavimų sumažinimas 9 5.2. ISPA 10 5.3. Kipras 10 SUVESTINĖ LENTELĖ PAGAL FINANSINĖS PERSPEKTYVOS IŠLAIDŲ KATEGORIJAS 11 BENDROJI ĮPLAUKŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUS Bendroji įplaukų suvestinė bei įplaukų ir išlaidų suvestinė pagal skirsnius perduodamos atskirai per SEI-BUD sistemą. Informacijai skirtas bendrosios įplaukų suvestinės bei įplaukų ir išlaidų suvestinės pagal skirsnius tekstas anglų kalba pateikiamas biudžeto priede. 1. ĮVADAS Komisija pateikia šį preliminarų 2006 m. taisomojo biudžeto projektą (PTBP) Nr. 6, kad būtų atsižvelgta į šias išskirtines aplinkybes: - reikia numatyti žymų prognozuojamų įplaukų padidėjimą, ypač atsižvelgiant į PVM ir BNP likučių bei tradicinių nuosavų išteklių prognozės pakeitimą (2 470 mln. EUR)[2]; - reikia sumažinti 1, 2 ir 7 išlaidų kategorijų biudžeto eilučių mokėjimų asignavimus (3 906 mln. EUR), atsižvelgus į perkėlimus iš kitų išlaidų kategorijų, kuriuos buvo pasiūlyta atlikti kartu su visuotiniu perkėlimu. - be to, Komisija siūlo pakeisti biudžeto 1 1 1 straipsnio pastabas dėl cukraus sandėliavimo ir 13 03 08 straipsnio – Europos regioninės plėtros fondas (ERPF), techninė pagalba ir naujovių diegimo priemonės – pastabas. 2. PROGNOZUOJAMų įPLAUKų PADIDėJIMAS 2.1. PVM ir BNP likučių prognozės pakeitimas Vadovaudamasi 2000 m. gegužės 22 d. Tarybos reglamento (EB, Euratomas) Nr. 1150/2000 16 straipsniu ir remdamasi turimais duomenimis, Komisija siūlo padidinti prognozuojamus PVM ir BNP likučius 1 639,5 mln. EUR. Šie pakeitimai taikomi biudžeto įplaukų 3 1 ir 3 2 skyriams. Graikijos nacionalinės statistikos tarnybos pakeitė BNP prognozę ir perdavė šiuos duomenis Komisijai; šis pakeitimas buvo grindžiamas daugeliu naujų elementų bei šaltinių ir todėl buvo išskirtinai padidinti BNP skaičiai. Tol, kol nebus galima tinkamai patikrinti Graikijos pakeistų BNP skaičių, Eurostatas turi išsamiai juos išnagrinėti. Atsižvelgiant į tai, kad kol kas dėl šių skaičių kyla didelių abejonių, šiame taisomajame biudžete turi likti „p.m.“, kalbant apie Graikijos PVM ir BNP likučius. Reikia pažymėti, kad šiame etape skaičiavimai yra negalutiniai, nes dar nepatvirtinti valstybių narių BNP duomenys. Dėl to Komisija gali pakeisti skaičius su šiuo PTBP susijusios procedūros metu. 2.2. Tradicinių nuosavų išteklių prognozės pakeitimas Taisomajame biudžete Nr. 3/2006 buvo apskaičiuota, kad grynoji tradicinių nuosavų išteklių suma iš viso sudaro 14 788,9 mln. EUR. Atsižvelgiant į praėjusiais mėnesiais gautų sumų progresiją, galima paskaičiuoti naują bendrą 14 888,9 mln. EUR sumą Todėl siūloma į biudžeto 1 0 0 straipsnį (žemės ūkio mokesčiai) papildomai įtraukti 100 mln. EUR. 2.3. Kitos įplaukos - Nepanaudotos Bendrijos pagalbos grąžinimas ir su struktūriniais fondais susiję finansiniai koregavimai Atsižvelgiant į gautas 6 1 5 0 ir 6 5 0 0 punktų sumas ir darant prielaidą, kad šios sumos nebus dar kartą panaudotos šiais metais, siūloma įtraukti į biudžetą 220 mln. EUR sumą. - Palūkanos už pavėluotus mokėjimus ir baudos Bendrosios įplaukų suvestinės 7 0 ir 7 1 skyriuose nurodomos palūkanos už pavėluotus mokėjimus ir baudos. Jau 2006 m. biudžete buvo numatyta 120 mln. EUR suma. Atsižvelgiant į sumas, kurios šiame metų etape yra gautos arba tikriausiai bus gautos, siūloma papildomai numatyti 470,5 mln. EUR sumą. - Skolinimosi ir skolinimo veikla Atsižvelgiant į faktinį 8 1 0 straipsnio (lėšų susigrąžinimas ir palūkanos už specialias paskolas ir rizikos kapitalą, suteiktus remiantis finansinio bendradarbiavimo su ES nepriklausančiomis Viduržemio jūros regiono valstybėmis nuostatomis) rezultatą, galima papildomai numatyti 30 mln. EUR. - Įvairios įplaukos Taip pat siūloma į biudžeto 9 0 0 straipsnį papildomai įtraukti 10 mln. EUR sumą, siekiant sulyginti prognozes ir rezultatus. 2.4. Techninis pakeitimas Siekiant atsižvelgti į sumas, kurios susijusios su pernelyg didelėmis cukraus sektoriaus atsargomis dėl 2004 m. plėtros, atsirado būtinybė atnaujinti 1 1 1 biudžeto straipsnio pastabas dėl cukraus sandėliavimo mokesčių. Todėl į šio straipsnio pastabas įtraukta ši pastraipa: „Šio straipsnio paskirtis – apskaityti naujų valstybių narių gaunamas pajamas, jeigu nepanaikinamos cukraus atsargos, kurios laikomos pertekliumi pagal 2004 m. sausio 14 d. Komisijos reglamentą (EB) Nr. 60/2004.“ 3. 1A SUBKATEGORIJA: EŽŪOGF GARANTIJų SKYRIAUS ASIGNAVIMų SUMAžINIMAS 2005 m. lapkričio 30 d. Europos Parlamentas, Taryba ir Komisija sutiko priimti Taisomąjį raštą Nr. 2/2006 dėl žemės ūkio išlaidų. 2006 m. biudžetas buvo priimtas 2005 m. gruodžio 15 d. 2006 m. EŽŪOGF Garantijų skyriaus biudžeto 1 išlaidų kategorijos įsipareigojimų asignavimai sudarė 51 050 mln. EUR, o mokėjimų asignavimai – 50 991 mln. EUR. Konkrečiau, 1a subkategorijos įsipareigojimų ir mokėjimų asignavimai kartu sudarė 43 279 mln. EUR. Kalbant apie 1b subkategoriją, įsipareigojimų asignavimai sudarė 7 771 mln. EUR, o mokėjimų asignavimai – 7 711 mln. EUR. Remdamasi šiuo metu turimais biudžeto vykdymo duomenimis, Komisija nustatė didelį 1a subkategorijos asignavimų perteklių, todėl šiame PTBP siūloma panaikinti įsipareigojimus tuo atveju, kai susidaro didelis biudžeto perviršis. Asignavimai nepakankamai panaudoti dėl to, kad 2005–2006 m. geriau vystėsi žemės ūkio rinkos, be to, gauta tiesioginė žemės ūkio pagalba ir taip buvo sutaupyta lėšų. Kita vertus, priėmus sąskaitų patikrinimo sprendimus, reikės atlikti mažiau koregavimų ir bus galima padidinti žemės ūkio išlaidas, palyginti su pradiniame biudžete numatyta suma, taigi bus sutaupyta mažiau grynųjų lėšų. Toliau pateikiama trumpa pastaba apie svarbiausius įvairių sektorių 2006 m. biudžeto faktinio ir tikėtino įgyvendinimo skirtumus. - Tekstilės augalai: Dėl padidėjusios medvilnės kainos pasaulio rinkoje sumažintas pagalbos dydis ir atitinkamai sumažėjo mokėtinos sumos. - Grąžinamosios išmokos už į I priedą neįtrauktus produktus: Dėl bendro grąžinamųjų eksporto išmokų sumažėjimo bei mažesnio perdirbtų žemės ūkio produktų eksporto kiekio sumažėjo valstybių narių grąžinamųjų išmokų mokėjimų, todėl buvo nepakankamai įgyvendinti šios priemonės asignavimai. - Vaisiai ir daržovės: Valstybių narių mokėjimai, skirti gamintojų organizacijų veiklos lėšoms, iki biudžetinių metų pabaigos bus mažesni negu numatyta iš pradžių. - Galvijiena: Palankią jautienos sektoriaus vidaus paklausos padėtį atspindi ne tik kainos, bet ir nuolat didėjantis importas ir mažėjantis eksportas. Sutaupyta lėšų dėl mažesnės eksporto su grąžinamosiomis išmokomis apimties ir mažesnių grąžinamųjų išmokų. Be to, remiantis naujausiais duomenimis, nustatyta, kad sutaupyta papildomai lėšų, priskiriamų biudžeto punktui, pagal kurį finansuojamos išskirtinės paramos priemonės (senesnių kaip 30 mėnesių gyvūnų programos ir senesnių galvijų sunaikinimo programos priemonės, susijusios su galvijų spongiformine encefalopatija). - Tiesioginė pagalba: Remiantis naujausia valstybių narių pateikta informacija, manoma, kad iki biudžetinių metų pabaigos bus apskritai nepakankamai įvykdyti tiesioginės pagalbos asignavimai. Tai taikoma ne tik atsietai pagalbai, kurios mokėjimus atliekant nuolat kyla administracinių ir struktūrinių sunkumų (Bendrosios išmokos schema ir papildomos pagalbos sumos), bet ir tam tikrai susietai tiesioginei pagalbai (pagalba už alyvuogių aliejaus gamybą, priemokos už tabaką, išmokos už riešutų plotą, kompensacinė pagalba už bananus). - Žemės ūkio išlaidų auditas: Atsižvelgiant į visus sprendimus dėl sąskaitų tikrinimo, kurie bus priimti iki biudžetinių metų pabaigos, sumos, kurias tikimasi susigrąžinti atlikus tuose sprendimuose numatytus koregavimus, yra mažesnės negu 2006 m. biudžete likusi suma. Kaip minėta pirmiau, šis nepakankamas asignavimų įvykdymas iš esmės reiškia, kad padidėja EŽŪOGF Garantijų skyriaus išlaidos, palyginti su 2006 m. biudžetu. Kita vertus, tiesioginės pagalbos lėšų išieškota daugiau nei numatyta biudžete. Šiame etape apskaičiuota, kad grynoji nepakankamai panaudota suma iš viso sudaro apie 860 mln. EUR. Komisija per ateinančias savaites atidžiai stebės pokyčius ir prireikus patikslins skaičius su šiuo PTBP susijusios procedūros metu. 4. 2 IšLAIDų KATEGORIJA 4.1. Struktūrinių fondų ir Sanglaudos fondo mokėjimų asignavimų sumažinimas Šiame PTBP siūloma sumažinti 2 išlaidų kategorijos mokėjimų asignavimus 2 500 mln. EUR suma. Toliau nurodomos tokio pasiūlymo priežastys. 2006 m. biudžetas buvo priimtas su pareiškimu dėl 2 išlaidų kategorijos mokėjimų asignavimų. Pareiškime teigiama: „Jeigu iki 2006 m. pabaigos struktūrinių fondų mokėjimų asignavimų vykdymas viršys 40 % arba, priešingai, jeigu Komisija įsitikins, kad biudžete trūksta mokėjimų asignavimų, išnagrinėjusi galimybes perskirstyti mokėjimų asignavimus visame biudžete, įskaitant 2 išlaidų kategoriją, ir įvertinusi galimus papildomų įplaukų šaltinius, ji ne vėliau kaip iki spalio mėn. pateiks PTBP biudžeto valdymo institucijai. Europos Parlamentas ir Taryba priims sprendimą dėl PTBP per vieną svarstymą, kad papildomi reikiami asignavimai būtų gauti ne vėliau kaip 2006 m. lapkričio mėn. pradžioje.“ Komisija atidžiai stebėjo vykdymą per metus. Nors mokėjimai bendrai buvo vykdomi pakankamai, Europos regioninės plėtros fondo ir Europos socialinio fondo mokėjimai, skirti Ispanijos struktūrinių fondų programoms, nuolat nepateisino lūkesčių. Dabar jau visiškai panašu, kad iki metų pabaigos trūkumo kompensuoti nepavyks. Remiantis vykdymo iki rugsėjo mėn. pabaigos vertinimu ir atitinkamomis metų pabaigos prognozėmis, akivaizdu, kad reikia sumažinti grynuosius 2 išlaidų kategorijos mokėjimų asignavimus 2 150 mln. EUR. Europos žemės ūkio orientavimo ir garantijų fondas (EŽŪOGF) (Orientavimo skyrius) yra vienintelis iš keturių struktūrinių fondų, kuriam reikia 350 mln. EUR papildomų asignavimų. Atliekant visuotinį perkėlimą, buvo galima perskirstyti reikiamus asignavimus, siekiant finansiškai sustiprinti EŽŪOGF. Todėl šiame PTBP nurodomi tik neigiami 2 išlaidų kategorijos koregavimai. Jie atspindi mokėjimų asignavimų sumažinimą 2 500 mln. EUR suma, kuri išskirstyta taip: 13 03 01 - ERPF 1 tikslas (-1 500 mln. EUR); 04 02 01 - ESF 1 tikslas (-500 mln. EUR); 13 04 01 - Sanglaudos fondas (-500 mln. EUR). Didžioji šiame PTBP prašomo sumažinimo dalis susijusi su 2000–2006 m. struktūrinių fondų programomis ir su Ispanijos mokėjimo prašymais. Iki rugsėjo mėn. pabaigos Ispanijos programoms skirti mokėjimai sudarė 1 717 mln. EUR (3 745 mln. EUR per tą patį praeitų metų laikotarpį). Ispanijai skirtos metinės struktūrinių fondų išmokos paprastai būna gana didelės (6 345 mln. EUR 2005 m.). Ispanijos valdžios institucijos susilaikė nuo mokėjimo prašymų teikimo, kol nebuvo visiškai (100 %) atliktas auditas, ir dar nežinoma, kada šiais metais bus gauta kitų mokėjimo prašymų. Dėl tokio situacijos neapibrėžtumo galima pateisinti apdairios pozicijos laikymąsi, siekiant kontroliuoti didelio perviršio metų pabaigoje riziką. Šiame PTBP siūlomas 2000–2006 m. struktūrinių fondų programų asignavimų sumažinimas iš esmės tolygus Ispanijai skirtų Europos regioninės plėtros fondo ir Europos socialinio fondo mokėjimų trūkstamai sumai rugsėjo mėn. pabaigoje. Kitoms valstybėms narėms, įskaitant ES-10, skirti mokėjimai paprastai viršija praeitų metų mokėjimus. Kalbant apie Sanglaudos fondą, mokėjimai iki rugsėjo pabaigos gerokai viršijo praeitų metų mokėjimus iki tos pačios datos ir nė vienoje valstybėje nebuvo priežasčių dėl to nerimauti. Tačiau 2006 m. biudžetas smarkiai viršija praėjusių metų vykdymą (3 500 mln. EUR, palyginti su 2 200 mln. EUR) dėl ES-10 skirtų „Kopenhagos“ lėšų padidinimo, o dabartiniu Komisijos vertinimu, mokėjimų vykdymo rodiklis paskutiniame ketvirtyje nepadidės tiek, kad užtikrintų, jog pradinio biudžeto lėšos bus visiškai panaudotos. Todėl šiame PTBP siūloma sumažinti mokėjimų asignavimus 500 mln. EUR. Šiame Komisijos pasiūlyme pateikta jo priėmimo metu turėta naujausia informacija ir geriausi įverčiai. Nepaisant to, Komisija ketina ir toliau atidžiai stebėti asignavimų vykdymą ir atlikti galutinį visų valstybių narių pateiktų mokėjimo prašymų vertinimą iki spalio mėn. pabaigos (lapkričio 1 d. Sanglaudos fondui), t. y. teisiškai nustatyto termino pateikti mokėjimo prašymus šiems metams. Dėl to Komisija gali pakeisti skaičius su šiuo PTBP susijusios procedūros metu. Tai vienintelis būdas kartu išspręsti dvi svarbiausias, nors ir prieštaringas, problemas: pirma, užtikrinti pakankamą biudžetą, kad būtų patenkinti visi gauti reikalavimus atitinkantys mokėjimo prašymai; antra, iki metų pabaigos kiek įmanoma vengti galimo pertekliaus. Todėl Komisija prašo biudžeto valdymo institucijos planuoti su šiuo PTBP susijusias procedūras, kad lapkričio mėn. pradžioje būtų galima persvarstyti šiame projekte pasiūlytus pakeitimus. 4.2. 13 03 08 biudžeto eilutės pastabų pakeitimas Komisija taip pat siūlo pakeisti 13 03 08 biudžeto straipsnio – Europos regioninės plėtros fondas (ERPF), techninė pagalba ir naujovių diegimo priemonės – pastabą. Šio pasiūlymo priežastis paaiškinama toliau. 2006 m. liepos 11 d. Tarybos reglamentas (EB) Nr. 1083/2006, nustatantis bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinantis Reglamentą (EB) Nr. 1260/1999, apima naujųjų 2007–2013 m. Sanglaudos politikos programų rengimą. 36 jo straipsnyje nurodyta, kad EIB ir EIF gali dalyvauti rengiant nacionalines bendrąsias strategijas ir veiksmų programas, projektus, visų pirma didelės apimties projektus, tvarkant finansus ir organizuojant valstybės bei privačiojo sektoriaus partnerystes. Pagal šio straipsnio sąlygas EIB ir EIF gali padėti Komisijai, kuri, įgyvendindama šio straipsnio nuostatas, gali suteikti dotaciją EIB ar EIF. Todėl Komisija, siekdama visiško skaidrumo biudžeto valdymo institucijos atžvilgiu, mano, kad reikia pakeisti 13 03 08 biudžeto eilutės pastabas, įtraukiant naują teisinį pagrindą ir aiškiai paminint priemonių, susijusių su Tarybos reglamento (EB) Nr. 1083/2006 36 straipsnio taikymu, finansavimą. Siūloma biudžeto pastabą pakeisti taip: „Pastabos Ši asignavimo suma skirta padengti ERPF finansuojamas naujovių diegimo priemones ir techninę pagalbą pagal Reglamento (EB) Nr. 1260/1999 22 ir 23 straipsnius. Naujovių diegimo priemonės apima studijas, bandomuosius projektus ir keitimąsi patirtimi. Visų pirma jos skirtos kokybiškai pagerinti struktūrinių fondų priemones. Techninė pagalba apima parengiamąsias, stebėsenos, vertinimo, priežiūros ir valdymo priemones, kurios reikalingos ERPF įgyvendinti. Visų pirma asignavimus galima panaudoti, kad būtų padengta: - paramos išlaidos (reprezentacinės išlaidos, mokymas, susitikimai, komandiruotės), - informavimo ir leidybos išlaidos, - informacinių technologijų ir telekomunikacijų išlaidos, - paslaugų teikimo ir studijų sutartys, - dotacijos. Ši asignavimo suma taip pat skirta finansuoti priemonėms, kurių ėmėsi partneriai, ruošdamiesi kitam programavimo laikotarpiui, taip pat taikydami 2006 m. liepos 11 d. Tarybos reglamento (EB) Nr. 1083/2006 36 straipsnį. Teisinis pagrindas 1999 m. birželio 21 d. Europos Parlamento ir Tarybos reglamentas (EB) Nr. 1261/1999 dėl Europos regioninės plėtros fondo (OL L 161, 1999 6 26, p. 43). 2006 m. liepos 5 d. Europos Parlamento ir Tarybos reglamentas (EB) Nr. 1080/1999 dėl Europos regioninės plėtros fondo, panaikinantis Reglamentą (EB) Nr. 1783/1999 (OL L 210, 2006 7 31, p. 1). 2006 m. liepos 11 d. Tarybos reglamentas (EB) Nr. 1083/2006, nustatantis bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinantis Reglamentą (EB) Nr. 1260/1999 (OL L, 2006 7 31, p. 25).“ 5. 7 IšLAIDų KATEGORIJA 5.1. SAPARD skirtų mokėjimų asignavimų sumažinimas PTBP siūloma sumažinti SAPARD asignavimus buvusioms aštuonioms narystės siekusioms šalims, kai yra didelis biudžeto perviršis, o Bulgarijai ir Rumunijai – kai asignavimai nepakankamai panaudojami: 109 mln. EUR galima sumažinti eilutėje 05 05 01 01 – SAPRD pasirengimo narystei priemonė, – nes buvo pavėluotai vykdomos programos, ypač Rumunijoje. Visų pirma pavėluota buvo dėl 2005 ir 2006 m. įvykusių potvynių ir dėl infrastruktūros darbų, kurie, palyginti su kitomis sutartimis, yra svarbesni ir jiems atlikti reikia daugiau laiko. 287 mln. EUR galima sumažinti 05 05 01 02 eilutėje – SAPARD pasirengimo narystei priemonė – Pasirengimo narystei pagalbos, skirtos aštuonioms narystės siekusioms šalims, pabaigimas. Į 2005 m. pradžioje parengtą PBP Komisija įtraukė reikiamus asignavimus, kad būtų galima apmokėti naujųjų valstybių narių SAPARD programų galutinius prašymus programoms pabaigti (300 mln. EUR). 2005 m. rudenį smarkiai paspartėjo programų vykdymas. Siekiant patenkinti padidėjusią paklausą, 271 mln. EUR perkelta į 05 05 01 02 biudžeto eilutę, o didžiąją neįvykdytų įsipareigojimų dalį galima įvykdyti 2005 m., o ne 2006 m. Tačiau 2006 m. biudžeto nebuvo galima sumažinti. Todėl susidarė tokia situacija, kad 2005 m. pabaigoje šešios iš aštuonių naujųjų valstybių narių pasiekė aukščiausią 95 % ribą, kai Komisija nebemoka lėšų tol, kol įvykdomos galutinio likučio sumokėjimo sąlygos. Dėl to, kad 2005 m. buvo ypač daug mokėjimų, likę neįvykdyti įsipareigojimai aštuonioms naujosioms valstybėms narėms sumažėjo iki 75 mln. EUR 2005 m. pabaigoje, t. y. mažesnės sumos nei 2006 m. asignavimai. Dėl 2005 m. pabaigoje paspartėjusio vykdymo 2006 m. reikėjo atlikti tik du mokėjimus Vengrijai ir Latvijai. Abi šalys taip pat pasiekė aukščiausią 95 % ribą. Dar 2005 m. Čekija pateikė prašymą dėl galutinio programos lėšų likučio. Jeigu bus priimtas teigiamas sprendimas dėl 2005 m. sąskaitų patikrinimo, bus galima pabaigti šią programą, išmokant likusias sumas Čekijai. Šiuo atveju šioje biudžeto eilutėje liktų nepanaudota 287 mln. EUR suma. 5.2. ISPA Komisija siūlo sumažinti biudžeto eilutės 13 05 01 02 – Pasirengimo narystei struktūrinės politikos priemonė – Pasirengimo narystei pagalbos pabaigimas – mokėjimų asignavimus, skirtus aštuonioms narystės siekusioms šalims, 100 mln. EUR suma. Šis pakeitimas atspindi mažesnius nei tikėtasi mokėjimo prašymus naujųjų valstybių narių projektams, pradėtiems įgyvendinti pagal Pasirengimo narystei struktūrinės politikos priemonę (ISPA), kurie, šalims įstojus į ES, tapo Sanglaudos fondo projektais. Teisiškai nustatytas terminas pateikti 2006 m. mokėjimo prašymus dėl tokių projektų – lapkričio 1 d. Todėl dėl priežasčių, panašių į tas, kurios susijusios su šiame PTBP siūlomais struktūrinių ir Sanglaudos fondų pakeitimais, Komisija gali pakeisti skaičius su šiuo PTBP susijusios procedūros metu. 5.3. Kipras Reglamentas dėl pagalbos Šiaurės Kiprui buvo patvirtintas 2006 m. vasario mėn. pabaigoje. Reglamento[3] tikslas – atsižvelgti į ypatingą padėtį Šiaurės Kipre, t. y. toje dalyje, kurioje sustabdytas acquis taikymas. Vienas konkretus aspektas – jeigu projektai viršija 5 mln. EUR, reglamentu reikalaujamas ilgesnis konsultacijų su valstybėmis narėmis laikotarpis (du mėnesiai vietoj trijų savaičių) programų rengimo metu. Dėl minėtojo aspekto ir kliūčių, su kuriomis susiduriama programų rengimo metu ir kurios susijusios su procedūromis, užtikrinančiomis, kad būtų gerbiamos nuosavybės teisės, buvo vilkinami su dideliais projektais susiję Komisijos sprendimai. Iki spalio mėn. patvirtinti tik du projektai ir nė vienas iš jų nesiekia 5 mln. EUR. Nepaisant to, bendra suma (259 mln. EUR, darant prielaidą, kad taisomojo biudžeto projektas Nr. 5/2006 bus patvirtintas) bus paskirta iki metų pabaigos ir bus pasirašytos pradinės sutartys. Tačiau nesitikima, kad pradiniai šiems dideliems projektams skirti mokėjimai bus atlikti iki 2007 m., ir todėl šiame PTBP siūloma sumažinti mokėjimų asignavimus 50 mln. EUR suma. SUVESTINĖ LENTELĖ PAGAL FINANSINĖS PERSPEKTYVOS IŠLAIDŲ KATEGORIJAS Finansinė perspektyva Išlaidų kategorija/subkategorija | 2006 m. finansinė perspektyva | 2006 m. biudžetas, įskaitant TB 14-2, 35, PTBP 3 ir 5/2006 | PTBP 6/2006 | 2006 m. biudžetas, įskaitant TB 14, 2, 35, PTBP 3, 5 ir 6/2006 | |ĮA |MA |ĮA |MA |ĮA |MA |ĮA |MA | |1. ŽEMĖS ŪKIS | | | | | | | | | |- Žemės ūkio išlaidos |44 847 000 000 | |43 279 720 000 |43 279 720 000 |-860 000 000 |-860 000 000 |42 419 720 000 |42 419 720 000 | |- Kaimo plėtra ir papildomos priemonės |7 771 000 000 | |7 771 000 000 |7 711 300 000 | | |7 771 000 000 |7 711 300 000 | |Iš viso |52 618 000 000 | |51 050 720 000 |50 991 020 000 |-860 000 000 |-860 000 000 |50 190 720 000 |50 131 020 000 | | Marža | | |1 567 280 000 | | | |2 427 280 000 | | | 2. STRUKTŪRINIAI VEIKSMAI | | | | | | | | | |- Struktūriniai fondai |38 523 000 000 | |38 522 922 880 |32 134 099 237 | |-2 000 000 000 |38 522 922 880 |30 134 099 237 | |- Sanglaudos fondas |6 094 000 000 | |6 032 082 110 |3 505 500 000 | |-500 000 000 |6 032 082 110 |3 005 500 000 | |Iš viso |44 617 000 000 | |44 555 004 990 |35 639 599 237 | |-2 500 000 000 |44 555 004 990 |33 139 599 237 | | Marža | | |61 995 010 | | | |61 995 010 | | | 3. VIDAUS POLITIKA |9 385 000 000 | |9 394 562 774 |8 907 066 732 | | |9 394 562 774 |8 907 066 732 | | Marža | | |5 235 815 | | | |5 235 815 | | | 4. IŠORĖS VEIKLA |5 269 000 000 | |5 544 000 000 |5 369 049 920 | | |5 544 000 000 |5 369 049 920 | | Marža | | |-275 000 000 | | | |-275 000 000 | | | 5. ADMINISTRAVIMAS |6 708 000 000 | |6 656 924 362 |6 656 924 362 | | |6 656 924 362 |6 656 924 362 | | Marža | | |51 075 638 | | | | 51 075 638 | | | 6. REZERVAI |458 000 000 | |458 000 000 |458 000 000 | | |458 000 000 |458 000 000 | |- Garantijų rezervas |p.m. | |229 000 000 |229 000 000 | | |229 000 000 |229 000 000 | |- Neatidėliotinos pagalbos rezervas |p.m. | |229 000 000 |229 000 000 | | |229 000 000 |229 000 000 | | Marža | | |p.m. | | | |p.m. | | | 7. PASIRENGIMO NARYSTEI PAGALBA |3 566 000 000 | |2 692 159 038 |2 984 409 038 | |-546 000 000 |2 692 159 038 |2 438 409 038 | | Marža | | | 965 400 000 | | | | 965 400 000 | | |8. KOMPENSAVIMAS |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Marža | | | 499 668 | | | | 499 668 | | | IŠ VISO. | 123 695 000 000 |119 292 000 000 |121 424 871 496 |112 079 569 621 |-860 000 000 |-3 906 000 000 |120 564 871 496 |108 173 569 621 | | Marža | | |2 376 486 131 |7 318 788 006 | | |3 236 486 131 |11 224 788 006 | | 4Taisomajame biudžete Nr. 1 ESSF suma įtraukta lygiagrečiai 3 ir 7 išlaidų kategorijoms, kaip numatyta 2002 m. lapkričio 7 d. Tarpinstituciniame susitarime (OL C 283, 2002 11 20). 5PTBP 4/2006 priimtas kaip TB 3/2006. [1] OL L 248, 2002 9 16, p. 1. [2] Taikant atnaujintas įplaukų prognozes, patikslinami valstybių narių mokėjimai, kuriuos jos turi atlikti per biudžetinius metus. Remdamosi šiuo pasiūlytu pakeitimu, valstybės narės sumažins savo įnašus, pagrįstus BNP. [3] 2006 m. vasario 27 d. Tarybos reglamentas (EB) Nr. 389/2006 (OL L 65, 2006 3 7, p. 5).